paragraph_text: MDNA World Tour je četvrti live album američke pjevačice Madonne. Objavljen je 6. rujna 2013. pod Live Nation Entertainmentom i Interscope Recordsom. Na albumu se nalazi snimka cjelovitog koncerta, a pojavljuje se u svim formatima uključujući dvostruki CD, DVD i Blu-ray. Redatelji su Danny B. Tull i Stephane Sennour, a koncert je snimljen u Miamiju tijekom sjevernoameričkog dijela MDNA Tour u studenom 2012. Također uključuje i snimke s nekoliko drugih koncerata. Prije objavljivanja, koncert je u cijelosti prikazan 22. lipnja 2013. u Sjedinjenim Državama na Epixu.